钦定古今图书集成/明伦汇编/闺媛典/第181卷 > 胡守一继妻陈氏
## 钦定古今图书集成/明伦汇编/闺媛典/第181卷 > 胡守一继妻陈氏

按《三河县志》：“陈氏，生员胡守一继妻。有女德，年三十
四而寡。子女四人皆幼，家贫无以自给，或讽之，则艴
然拒言者结舌。抚前妻子女，无异己出。教子力学，劝
勉不怠，勤纺绩以资膏火。子继芳，举于乡，历官同知。
前子应征，丙戌成进士，任知县。孀居五十三年，年八
十七终。”